CELEX: 32021D1866
Language: lv
Date: 2021-11-22 00:00:00
Title: Padomes Lēmums (KĀDP) 2021/1866 (2021. gada 22. oktobris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

25.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 377/33
               
            
         PADOMES LĒMUMS (KĀDP) 2021/1866
         (2021. gada 22. oktobris),
         ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Padomes Lēmumu 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (1),
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2010. gada 20. decembrī pieņēma Lēmumu 2010/788/KĀDP.
                  
               
                     (2)
                  
                  
                     Apvienoto Nāciju Organizācijas Drošības padome 2021. gada 29. jūnijā pieņēma Rezolūciju (“ANO DPR”) 2582 (2021), ar kuru tika grozīti kritēriji attiecībā uz personām un vienībām, kurām piemēro ierobežojošos pasākumus, kas izklāstīti ANO DPR 1807 (2008) 9. un 11. punktā.
                  
               
                     (3)
                  
                  
                     Lai īstenotu konkrētus pasākumus, ir vajadzīga turpmāka Savienības rīcība.
                  
               
                     (4)
                  
                  
                     Tādēļ būtu attiecīgi jāgroza Lēmums 2010/788/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmuma 2010/788/KĀDP 3. panta 1. punkta i) apakšpunktu aizstāj ar šādu tekstu:
            
                        “i)
                     
                     
                        pret MONUSCO miera uzturēšanas spēkiem vai Apvienoto Nāciju Organizācijas personālu, tostarp pret ekspertu grupas locekļiem, vai pret medicīnisko personālu vai humānās palīdzības personālu vērstu uzbrukumu plānošanu, vadīšanu, finansēšanu vai līdzdalību tajos;”.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 22. oktobrī
            
               
                  Padomes vārdā
               
               
                  priekšsēdētājs
               
               G. DOVŽAN
            
         
         
            (1)  OV L 336, 21.12.2010., 30. lpp.